Tallinna Raamatutrükikoja AS helistas ka täna, tahtis muidugi "Pintsu ja Tutsikut" juurde, aga pole enam anda sugugi. Nii et… mis siis ikka. Vahepeal saabusid hinnapakkumised nii- ja naasugustele tingimustele ning selgus, et kui teeme 500 tk pehme kaanega, siis tuleb ühe raamatu  trükihind üsna sama mis esimesel trükil oli. Kuigi nood olid kõvakaanelised. Aga mis siin ikka, kuskilt tuleb ju järeleandmisi teha. Lootkem, et lugejad väga ei nurise.